A-magasinet Han ble far mot sin vilje

Da daten ble gravid etter åtte timers bekjentskap og ville beholde barnet, hadde han ingenting han skulle sagt.

28. apr. 2016 21:29 Sist oppdatert 8. desember 2016

En novemberkveld for noen år siden møter danske Jon en ung utenlandsk turist på byen i København. De flørter. Hun blir med ham hjem. De har sex.

Etterpå spør han om hun går på p-piller. Hun svarer nei, og neste morgen drar de på apoteket sammen og kjøper en angrepille. Hun sier at hun skal ta den, og Jon ser ingen grunn til ikke å tro på henne. De tar farvel over en lunsj før hun flyr hjem.